b"\n_START_ARTICLE_\nErling Kj\xc3\xa6rnes\n_START_SECTION_\nLiv og virke\n_START_PARAGRAPH_\nKj\xc3\xa6rnes er utdannet Bachelor of Art ved Brooks Institute of Phothography, Santa Barbara, California, USA. Han er ogs\xc3\xa5 utdannet bygningskonstrukt\xc3\xb8r.  _NEWLINE_Han startet eget produksjonsselskap i Oslo i 1987, Imedio AS, sammen med den svenske produsenten Jan Palmers (n\xc3\xa5 NRK) og Knut Qvale (n\xc3\xa5 Universitetet i Oslo/Intermedia). Selskapet jobbet med oppdragsfilm, spillefilm, reklamefilm og stillfoto.  I 1989 ble Kj\xc3\xa6rnes ansatt som prosjektleder for foto og film i Lillehammer Olympiske Organisasjonskomit\xc3\xa9 (LOOC).  Han var LOOC's prosjektansvarlig for den offisielle OL-filmen, 16 Days of Glory, regissert av Bud Greenspan. Etter OL i 1994 bidro Kj\xc3\xa6rnes til oppbyggingen Rubicon TV som da var eid av Schibsted. Han fikk produksjonsansvaret for TV 2s s\xc3\xa5peserie, Familiesagaen De syv s\xc3\xb8stre, og senere var han produsent for krimserien Fox Gr\xc3\xb8nland._NEWLINE_Fra 2000 arbeidet Kj\xc3\xa6rnes i Schibsted Telecom frem til det ble solgt til Aspiro AB i 2005. I 2005 gikk han til TV 2 Interaktiv, og fra oktober 2008 ble han ansatt i CARE Norge som aksjonsleder for den \xc3\xa5rlige TV innsamlingsaksjonen p\xc3\xa5 NRK i 2009. Fra februar 2010 og til desember 2011 var han ansatt ved Frammuseet i Oslo som leder for teknologi og digitale medier. Fra januar 2012 er Kj\xc3\xa6rnes ansatt som ny direkt\xc3\xb8r ved Norsk Luftfartsmuseum i Bod\xc3\xb8._NEWLINE_Kj\xc3\xa6rnes er gift, har tre barn og er bosatt p\xc3\xa5 Nesodden."